Hollandis takistas gootika arengut soine maapind - see piiras tugevasti võlvide ehitamise võimalust; kirikud on tihti kaetud puulaega. Prantsuse eeskujusid järgitakse siin tihti lihtsustatud kujul, näiteks säilitatakse koori- ümbriskäik, kuid jäetakse ära kabelipärg. Põhja-Hollandis esineb kodakirikuid. Tuntumad gooti stiili ehitised on Maastrichti toomkirik, Utrechti toomkiriku koor, Suur kirik Dordrechtis, Pankratiuse kirik Leidenis jt.